cyanic-selkie/wikianc huggingface dataset:
Ole Birk Olesen
Etter gymnaset studerte han statsvitenskap ved Aarhus Universitet, deretter journalistikk ved Danmarks Journalisthøjskole. Han var politisk journalist i Ekstra Bladet 1999–2002, folketingsjournalist i Berlingske Tidende 2002–2007. I 2007 etablerte han den borgerlig-liberale nettavisen 180Grader, hvor han har vært både journalist og ansvarlig redaktør. Olesen er også kjent som kommentator fra aviser, radio og fjernsyn.
Ungfinska partiet
Partiet ble splittet i 1918, da den politiske dagsorden ble forandret i og med selvstendigheten. I spørsmålet om fremtidig statsskikk tilhørte Svinhufvud monarkistene og Ståhlberg republikanerne. Partiets venstrefløy sluttet seg til Framskrittspartiet mens høyrefløyen ble en del av samlingspartiet.
Trond K. Botnen
Trond Kierulf Botnen (født 8. august 1967) er tidligere leder i Norges Fredslag. Han har vært aktiv i organisasjonen siden 2003, og har også vært nestleder og kasserer. Botnen overtok som fungerende leder i Norges Fredslag i november 2003, etter Sigurd Lydersen.
Bull terrier
Opprinnelse og alder
Fram til 1850-tallet var bullterrier og Staffordshire bull terrier en og samme hund. Fra da av krystalliserer imidlertid typen seg i to distinkte linjer, som hver for seg fører fram til de to hunderasene vi kjenner i dag. Om enn ikke like raskt.
Lynne og væremåte
Tradisjonelt ble bullterriere avlet for å være snille mot mennesker, men stridslystne overfor andre dyr. Det er anbefalt å trene målrettet sosialisering fra hunden er valp om den skal omgås andre hunder.
Hospital de la Santa Creu
I 1926 ba Barcelonas bystyre om å få overta bygningen, og de begynte å pusse den opp. Den er nå hovedsete for Biblioteca de Catalunya, Institut d'Estudis Catalans, Escola Massana, samt to andre biblioteker. 3. juni 1931 ble bygningen erklært verneverdig.
39/Smooth
Mottakelse
39/Smooth ble i begynnelsen dårlig mottatt. Selv om det ikke var veldig godt kjent da det ble lansert, ga de fleste kritikere dette albumet en gjennomsnittlig rating. Det synes å være det minst populære albumet av Green Day – fans av bandet vil si at det ikke er deres beste, og at det er veldig «bleikt» og bandet har åpenbart ikke brukt mye arbeid på det. Albumet skal angivelig ha blitt spilt inn på 22 timer. På rateyourmusic.com, har albumet en snittkarakter på 3,16 basert på 766 tilbakemeldinger. Allmusic gir albumet 3, og sier «1,039/Smoothed Out Slappy Hours er i utgangspunktet ikke noe bra album. Men det er heller ikke noe dårlig album på noen måte, og med litt finpussing, kunne det meste uproblematisk vært overført til album som Dookie, Insomniac og Nimrod uten at noen ville blunket med så mye som et øyelokk.»''
Espen
Utbredelse
Formen Esbjörn var mest brukt i Sverige i 1930- og 1940-årene.
Espen var svært uvanlig i Norge før 1940. Det hadde en popularitetstopp som døpenavn i 1983 men har siden blitt mer uvanlig. Espen er også i noen få tilfeller brukt som etternavn. Formen Asbjørn var populær på første halvdel av 1900-tallet.
Västgøtaspets
Opprinnelse og alder
Den første rasestandarden ble klar alt i 1943, da under navnet svensk vallhund (gjeterhund). Før den tid finnes ingen referanser til verken et rasenavn eller et typenavn. Rasen ble anerkjent av Svenska Kennelklubben i 1948, etter at den svenske greven Björn von Rosen og Karl-Gustaf Zetterstén hadde lagt ned et betydelig arbeid for å bevare den. I 1953 bytter rasen navn til västgøtaspets. Noen hunder skal ha blitt sendt til Storbritannia i 1974, men rasen er fremdeles sjelden utenfor Sverige.
Sjakalen (andre betydninger)
Sjakalen er bestemt form entall av sjakal, som er en fellesbetegnelse for tre afrikanske hundearter. Sjakalen har flere betydninger:
Unionen (Den amerikanske borgerkrigen)
Unionen er en betegnelse på Amerikas forente stater under den amerikanske borgerkrigen, som besto av de nordlige statene som ikke var med i Amerikas konfødererte stater. Unionen besto av 23 delstater i alt.
Warren Farrell
Warren Farrell (født 26. juni 1943) er en amerikansk forfatter og maskulinist. Han er mest kjent for sin kritikk av hovedretningen innen nyere tids feminisme, som han hevder kveler debatt og er diskriminerende mot menn.
Sør-Carolina
Klima
Sør-Carolina har et fuktig subtropisk klima (Köppens klimaklassifisering Cfa), selv om de høytliggende områdene i den nordlige delen har en mindre subtropisk karakteristikk enn områdene ved atlanterhavskysten. Om sommeren er Sør-Carolina varmt og fuktig med dagtemperaturer i gjennomsnitt mellom 30–34 °C i meste delen av delstaten og nattetemperaturer i gjennomsnitt 21–23 °C ved kysten og fra 19–23 °C i innlandet. Vintertemperaturene er mindre enhetlige i Sør-Carolina. Kystområdene har veldig milde vintre med gjennomsnittlige maksimumstemperaturer opp mot 16 °C og minimumstemperaturer om nettene fra 5–8 °C. I innlandet er gjennomsnittlig minimumsnattetemperatur i januar rundt 0 °C i Columbia, og temperaturen er godt under frysepunktet i de nordlige delene.
Fujian
Fujian (kinesisk: 福建; pinyin: Fújiàn; Wade-Giles: Fu-chien; postsystem-pinyin: Fukien, Foukien) er en provins på sørøstkysten av Kina. Den kinesiske enkelttegnsforkortelsen er 闽 for Min. Hovedstaden er Fuzhou. Fujian grenser til Zhejiang i nord, Jiangxi i vest, og Guangdong i sør. Øya Taiwan ligger i øst.
Den kinesiske oldtid
Funnene viser også at provinsens urinnvånere var austronesere. De var sannsynligvis innvandret over havet fra Sørøst-Asia. De var nesten ukjent med jordbruk og livnærte seg ved fiske. Disse mennesker med «store øyne, flate neser og tatoverte kropper» slo seg særlig ned langs elven Min. Bosetningen av det øvrige svært ulendte og skogdekte område var imidlertid ytterst tynn. Først i Qin- og Han-dynastiet ble området utforsket av han-kineserne. Da ble også de første embedsmenn sendt dit for å bygge opp forvaltningsstrukturer. Disse urinnvånerne ble på Han-dynastiets tid fortrengt nordover, og havnet til slutt nord for dagens Shanghai.
Han-dynastiet brøt sammen tidlig på 200-tallet. Området ble i de tre rikers tid behersket av Wu-dynastiet. Det tok grunnleggeren av Wu, Sun Quan, nesten tyve år å få Shan Yue-folket (Yuefolket i fjellene) til å underkaste seg.
Landsforeningen for Nyrepasienter og Transplanterte
LNT er medlem av Funksjonshemmedes Fellesorganisasjon (FFO), Funksjonshemmedes Studieforbund (FS), den europeiske paraplyorganisasjonen CEAPIR, og samarbeider med de nordiske søsterforeningene gjennom Nyresykes Nordiske Samarbeidsutvalg (NNS). LNT står også bak Stiftelsen Organdonasjon og er medeier i Stiftelsen DAM.
Skraphandler
Virksomheten har tradisjonelt vært regnet for mindre «fin» enn handel med nye varer, men har stort sett bestandig blitt gitt plass i samfunnet. I etterkrigstiden, ble mye av handelen drevet med metall til gjenbruk, så som støpejern, bly og kopper i form av utrangert strømledningsnett, radio- og bilbatterier og ødelagte vedovner. Etterhvert kom også bilvrak, bildeler og brukt smøreolje inn. Mye av det som da ble omsatt var i praksis ubrukelig inntil det hadde gjennomgått omfattende prosesser, som omstøp, raffinering og lignende. Krigens dager med knapphet på det meste, hadde gitt et behov for vedlikehold og fornyelser som gjorde at slik resirkulering ga et levebrød.
Felles for disse er at der i bunn må ligge en skraphandlerbevilling.
Grunnkretser i Bergen kommune
Tabelloversikt
Tabellen lister samtlige grunnkretser etter nummer, med opplysninger om navn, folketall, landareal, ferskvannsareal, hvilket delområde, levekårsone og bydel hver grunnkrets tilhører, og eventuelt når grunnkretsen ble innlemmet i Bergen og fra hvilken kommune. Tabellen er sorterbar, slik at man kan samle de ulike grunnkretsene som hører sammen ved å trykke på pilene øverst i hver kolonne, eller få rangerte talldata.
Den norske Creditbank
Den norske Creditbank (DnC) var en av Norges første forretningsbanker, stiftet den 1. oktober 1857.
Stifterne var generalkonsul, Sev. Chr. Andersen, konsul Nicolay A. Andresen, professor T.H. Aschehoug, Ole Jacob Broch, høyesterettsasessor, E. Bruun, generalkonsul Jacob Faye (for firma A. Grunig & Co), grosserer Hans Gulbranson, konsul Thv. Joh, Heftye, statsråd Henrik Helliesen, godseier Thorvald Meyer bankier, J.H. Schwendsen og banksjef Adolf Bredo Stabell, Banken etablerte seg i Kirkegaten 24 og flyttet senere til Kirkegaten 21.
Ribstonveien (Oslo)
Veien er oppkalt etter eplesorten Ribston og ble navngitt i 1934.
Nyhetsmorgen
Første sending gikk på NRK P2 den 2. mai 1995.
Else Bugge Fougner
Fougner har hatt en rekke styreverv, blant annet som styreleder ved Rikshospitalet 1982–1989, Småbedriftsfondet 1983–1989, Norsk Lotteridrift 1998–2004 og Kommunalbanken fra 1999 samt styremedlem ved Statens Håndverks- og Kunstindustriskole 1977–1981, Kunstindustrimuseet i Oslo 1978–1980, Narvesen 1982–1987, Bergen Bank 1986–1989, Statoil 1991–1998, Norsk Folkemuseum 1997–1998, NRK 2000–2004, Midelfart Holding fra 2005 og Aker Holding fra 2009.
Misjná
De seks ordningene:
7. etappe i Tour de France 2008
2. klatring (Côte de Villedieu)
4. kategori stigning etter 52 km
4. klatring (Pas de Peyrol)
2. kategori stigning etter 117 km.
Evangeliet etter Johannes
Talene og samtalene som dette evangeliet inneholder ser ut til å være opptatt av temaer knyttet til debatten mellom kirker og synagoger på tidspunktet for tilblivelsen. Det er verdt å legge merke til at i Johannes ser fellesskapet ut til å definere seg først og fremst i motsetning til jødedommen, snarere enn som en del av et bredere kristent fellesskap. Selv om kristendommen startet som en bevegelse innen jødedommen, ble trosretningen gradvis atskilt fra jødedommen på grunn av gjensidig opposisjon mellom de to religionene.
Eliteserien i basketball for menn
2004/2005
Statistiske priser:
Evangeliet etter Johannes
Forfatterskap, datering og opphav
Johannes, som vanligvis beskriver Jesu motstandere bare som «jødene», er mer gjennomgående fiendtlig til «jødene» enn noe annet nytestamentlig skrift. Historiker og tidligere romersk-katolsk prest James Carroll viser at et eksempel på dette er fra Joh 8,44, hvor Jesus påstår at jødene er djevelens avkom. I 8,38 og 11,53 framstilles «jødene» som noen som ønsker å drepe Jesus. Carroll påpeker imidlertid at både dette og andre utsagn i evangeliet etter Matteus og 1. Tessalonikerbrev ikke bør bli lest som bevis på jødehat, men på sekteriske konflikter mellom jøder i de tidlige fasene av den kristne kirken.
Kilder
Teorier om enten total uavhengighet av eller total avhengighet av synoptikerne er imidlertid stort sett avvist i senere litteratur om evangeliet. På den ene siden er det elementer som et distinktivt johanninsk språk, de lange talene og samtalene, og prologen om Logos, som alle er klart unike for Johannes. På den andre siden finnes det mange episoder som deles av de andre tre evangeliene.
Helmut Kohl
Helmut Josef Michael Kohl (født 3. april 1930 i Ludwigshafen am Rhein, død 16. juni 2017 i Oggersheim ved Ludwigshafen ) var en tysk politiker (CDU). Han var Tysklands kansler fra 1982 til 1998 og formann for CDU fra 1973 til 1998.
Evangeliet etter Johannes
Døperen Johannes
I Johannes-evangeliet går Jesus og hans disipler til Judea tidlig i Jesu virke, før Døperen Johannes ble fengslet og henrettet av Herodes. Han leder et dåpsarbeid større enn Johannes' eget. Noen bibelhistorikere har vurdert det slik at denne beretningen ikke inneholder historisk korrekt informasjon. Ifølge disse bibelhistorikerne var Johannes sannsynligvis sterkere til stede i offentligheten enn Jesus.
Helmut Kohl
Liv
Han var gift med Hannelore Kohl og har to sønner.
Evangeliet etter Johannes
Materiale
Johannes har ingen direkte omtale av Jesu dåp, men han siterer døperen Johannes' beskrivelse av nedstigningen til Den hellige ånd som en due, slik det skjer ved Jesu dåp i de synoptiske evangeliene. Store synoptiske taler av Jesus mangler, slik som bergprekenen og profetien på Oljeberget, og demonutdrivelser er aldri nevnt som i synoptikerne. Johannes lister aldri opp alle de tolv disiplene, og navngir minst en disippel, Natanael, som ikke nevnes hos synoptikerne. Tomas er gitt en personlighet utover et rent navn, beskrevet gjennom fortellingen om hans tvil på Jesu oppstandelse.
Helmut Kohl
Utmerkelser
Kohl mottok i 1998 Den hvite ørns orden fra Polens president.
Michael Dibdin
Liv og virke
Dibdin studerte engelsk ved Sussex University og tok Master of Arts ved University of Alberta i Canada. Fra 1978 underviste han i fire år ved Universita' degli Studi di Perugia i Italia. Han bosatte seg senere i Seattle, USA, sammen med sin kone, den amerikanske forfatteren Katherine Beck som skriver under forfatternavnet K.K. Beck.
John Law
I Skottland og England
Law ble født i Edinburgh i 1671, som sønn av en gullsmed. Han var arving til Lauriston slott ved Firth of Forth. Som fjortenåring gikk han inn i familiefirmaet og studerte bankvirksomhet inntil faren døde i 1688.
Banque Générale
Forslaget fra Law innebar blant annet at den nye banken skulle fungere som kongens kasse og motta alle skatteinnbetalinger i landet. Dette forslaget ble for dristig og ble avvist av rådet. Et nytt og mindre omfattende forslag fikk imidlertid aksept: En ny privat bank med navn Banque Générale ble opprettet i 1716 under Laws ledelse.
Røde Kors
Bevegelsen er basert på frivillig arbeid og er en ikke-statlig organisasjon. Formålet er å oppdage, hindre og lindre menneskelig lidelse og nød og arbeide for respekt for mennesket uten å diskriminere på grunn av nasjonalitet, rase, religion, sosial klasse eller politisk overbevisning. I 2005 ble en uenighet med Israel avsluttet i og med at man ble enig om et nytt symbol: Røde Krystall.
Solferino, Henri Dunant, og stiftelsen av ICRC
Henri Dunant ble sjokkert av det grusomme resultatet av slaget, de sårede soldatenes lidelser og den nesten totalt manglende medisinske hjelpen og generell omsorg. Det opprinnelige formålet med reisen ble glemt, og i flere dager engasjerte han seg i å hjelpe til med behandling og omsorg for de sårede. Han lyktes i å organisere hjelp på et imponerende nivå ved å motivere til hjelp uten å ta side i konflikten. Hjemme i Genève bestemte han seg for å skrive boka Minner fra Solferino, som han utga for egen regning i 1862. Han sendte eksemplarer av boken til politikere og militære i ledende stillinger i hele Europa. I tillegg til å skildre opplevelsene fra slaget argumenterte han for å danne en nasjonal frivillig hjelpeorganisasjon for å ta seg av sårede soldater i krigstid. I tillegg ba han om internasjonale regler for å garantere nøytraliteten og beskyttelsen av de som ble skadet på slagmarken, førstehjelperne og feltsykehusene.
I 1906 ble Genève-konvensjonen revidert for første gang. Et år senere ble den andre Genève-konvensjonen godkjent under den andre fredskonferansen i Haag. Genève-konvensjonen utvidet til også å gjelde krigførende styrker til havs. Like før begynnelsen av den første verdenskrig i 1914, 50 år etter grunnleggelsen av ICRC og opprettelsen av den første Genève-konvensjonen, var det allerede 45 nasjonale hjelpeforeninger rundt om i verden. Bevegelsen hadde utvidet seg utenfor Europa og Nord-Amerika til Mellom-Amerika, Sør-Amerika, Argentina, Brasil, Chile, Cuba, Mexico, Peru, El Salvador, Uruguay, Venezuela, Asia, Kina, Japan, Korea, Siam og Sør-Afrika-republikken.
ICRC under første verdenskrig
Gjennom hele krigen overvåket ICRC de krigende partene for å etterse om Genève-konvensjonen ble overholdt og de rapporterte klager om brudd til det respektive land. Når kjemiske våpen ble tatt i bruk for første gang i historien klaget ICRC kraftig på denne nye måten å krige på. Selv uten å ha mandat fra Genève-konvensjonene prøvde ICRC å bedre forholdene for sivilbefolkningen. På territorier som offisielt var okkupert territorium kunne ICRC assistere sivilbefolkningen på grunnlag av Haag-konvensjonens «lov og skikk ved krig på landjorden» i 1907. Denne konvensjonen var også grunnlaget for ICRCs jobb med krigsfanger. I tillegg til arbeidet med krigsfanger omfattet dette besøk i fangeleire. Totalt ble 524 leirer besøkt av 41 delegater over hele Europa helt til slutten av krigen.
Historie
Dannelsen av en liga som en ny internasjonal Røde Kors organisasjon ved siden av ICRC ble ikke helt uten strid av flere grunner. ICRC var bekymret for en mulig rivalisering mellom de to avdelingene. Grunnleggelsen av ligaen ble sett på som et forsøk på å underminere lederskapet i ICRC og å gradvis overføre oppgaver og kompetanse til en multilateral organisasjon. I tillegg var alle medlemmene av ligaen nasjonale foreninger fra landene i Trippelententen eller fra samarbeidspartnere i Ententen. De originale vedtektene til ligaen fra mai i 1919 inneholdt videre reguleringer som ga de fem foreningene som deltok i dannelsen en spesiell status. Takket være innsats fra Henry P Davidson ble også retten til å ekskludere, på permanent basis, de nasjonale foreningene fra Trippelalliansen (sentralmaktene); Tyskland, Østerrike, Ungarn, Bulgaria og Tyrkia. Og i tillegg den nasjonale foreningen i Russland. Disse reglene stred mot Røde Kors' prinsipper om universalitet og enhet; nok en situasjon som ble en bekymring for ICRC.
Røde Krystall (Røde diamant)
Emblemets offisielle navn er «Det tredje protokoll-emblemet». Bruken av dette symbolet basert på den tredje tilleggsprotokoll er som følger:
Røde Løve med sol: for tiden ikke i bruk
Fra 1924 til 1980 brukte Irans nasjonalforening dette symbolet med bakgrunn i flagget og emblemet til Pahlavi-dynastiet. Den Røde Løve med Sol ble formelt godkjent som et beskyttelsessymbol i 1929 sammen med den røde halvmåne. Til tross for at Iran skiftet til den røde halvmåne i 1980 hevder Iran sin rett til å bruke symbolet. Derfor er det fortsatt godkjent av Genèvekonvensjonene som et beskyttelsessymbol med samme status som det røde korset og den røde halvmåne selv om det ikke har vært i bruk av noe land siden 1980.
Minnesmarkering og museer
Solferino er også vert for Det internasjonale Røde Kors-minnesmerket som ble innviet i 1959 ved hundreårsmarkering av slaget ved Solferino. Minnesmerket inneholder steinplater som representerer hvert anerkjente nasjonale forbund. I Castiglione delle Stiviere, en liten by nær Solferino, ble også Det internasjonale Røde Kors-museet åpnet i 1959. Enn videre har man et annet lignende museum, Det internasjonale Røde Kors- og Røde Halvmåne-museet, i Genève. I Heiden i Sveits har man også Henry Dunant Museet, som skal ta vare på minnet om Dunant selv.
WWF (filformat)
WWF er et filformat som er en modifisert utgave av PDF-formatet for dokumentutveksling. Formatet er anbefalt av WWF Tyskland.
Southampton FC
Engelske landslagsspillere
Liste over spillere som har spilt for det engelske landslaget mens de spilte for Southampton.
Den vitenskapelige komité for antarktisforskning
I 2002 mottok SCAR Fyrsten av Asturias' pris for internasjonalt samarbeid.
Sjakalen (1973)
I rollene
(utvalg)
Gennadij Karponosov
Karponosov ble verdensmester i kunstløp to ganger, 1978 og 1979, begge i isdans sammen med Natalija Linitsjuk.
Bjarke Ingels
I 2006 etablerte Ingels Bjarke Ingels Group (BIG). Virksomheten med sine rundt 80 ansatte har hovedkontor i København. BIG har gjort seg bemerket bl.a. med sitt prosjekt Kløverkarréen på Kløvermarken, VM-bjerget og den danske paviljongen til verdensutstillingen i Kina i 2010. BIG står også bak 8TALLET i Ørestad, som i 2011 vant World Architecture Festivals pris for beste boligbyggeri.
Seterstøa
Den kjente teologen, forfatteren og historikeren Jacob Jervell bodde på Skogheim ved Seterstøa stasjon frem til 2013.
The Peel Sessions 1991–2004
The Peel Sessions 1991–2004 er et samlealbum fra den engelske sangeren PJ Harvey og kom ut i 2006. Albumet inneholder en samling spesielt utvalgte sanger for bruk i John Peels radioprogram på BBC.
Hoveri
Det var en ytelse i form av arbeidsinnsats, som en festebonde (leilendingen) skulle utføre på eller for det gods hans gård tilhørte. Opprinnelig var det fastlagt hvor mye en bonde måtte yte, men opp gjennom det 17. og 18. århundre ble ytelsene mer vilkårlige. Ordet er kjent fra det danske språket, men brukes i sosiologien for å betegne formelle og uformelle herredømmerelasjoner i jordbrukssamfunnet og det tidligindustrielle samfunnet.
Martin County (Minnesota)
Martin County er et fylke i den amerikanske delstaten Minnesota. Det ligger i den sørlige delen av staten og grenser mot Watonwan County i nord, Blue Earth County i nordøst, Faribault County i øst, Jackson County i vest og mot Cottonwood County i nordvest. Det har også grense mot delstaten Iowa i sør.
Norges sopp- og nyttevekstforbund
Norges sopp- og nyttevekstforbund utgir sentralt medlemsbladet Sopp og nyttevekster og det vitenskapelige tidsskriftet Agarica. De fleste aktivitetene skjer lokalt. Det arrangeres ekskursjoner og turer i den grønne årstida, og møter med lysbildeforedrag i vinterhalvåret. I tillegg har flere avdelinger kartleggingsprosjekter på gang.
Semantisk web
Semantisk web (eller semantisk vev, på engelsk: semantic web) er en utvidelse av verdensveven («world wide web», WWW) slik at ikke bare mennesker, men også datamaskiner kan dra nytte av informasjonen. Den semantiske veven ble først foreslått av Tim Berners-Lee, oppfinneren av den opprinnelige veven og direktør i World Wide Web Consortium (W3C). Nyere utviklinger som bygger på de samme ideene og teknologiene er lenkede åpne data, dataveven og kunnskapsgrafer.
Puy de Dôme
Fjellet var i oldtiden en førkristen helligdom, og romerne reiste et Merkurtempel i fjellet. I året 1648 beviste Florin Périer at barometriske variasjoner skyldtes luftens tyngde, ved å måle høyden til en kvikksølvsøyle i tre ulike høyder av fjellet. Både Abraham Gottlob Werner og Leopold von Buch studerte fjellet og trakk ulike konklusjoner om dets opprinnelse. Førstnevnte geolog utformet den senere neptunisme-teorien basert på studier av bl.a Puy de Dôme. I 1875 ble et fysisk laboratorium anlagt på fjellet.
Semantisk web
Merking av HTML
HTML har ingen innebygget funksjonalitet for å definere betydningen av innholdet i dokumentet. Man kan til dels beskrive metadata om dokumentet og innholdet i dokumentet gjennom taggen; man kan benytte attributter for å fortelle nettlesere og søkemotorer visse ting om dokumentet, slik som tegnsett, forfatter, beskrivelse av dokument, nøkkelord, osv. Det er imidlertid begrenset hva dette tillater, i tillegg til at hverken beskrivelse av dokument eller nøkkelord faktisk gir innholdet noen betydning, annet enn å knytte det til noen tilfeldige nøkkelord og en tekst-strenge. For eksempel, hvis følgende nøkkelord er spesifisert, "Doktor,Hartman,klinikk,fysisk,terapi", så vil ikke en maskin forstå at Doktor Hartman jobber i en klinikk for fysisk terapi. Den vil knytte ordene til dokumentet, men ikke ha noen formening om hva en doktor er, eller hvilken relasjon det er mellom nøkkelordene.
Vokabularer
Åpne vokabularer gir skribenter av et dokument en indeks over hvilke klasser kan bli tilegnet forskjellige egenskaper for å være leselig for agenter. Sett at man har en skribent som skriver et dokument som omhandler en forfatter og boken forfatteren har skrevet. For at en semantisk web og dens agenter skal klare å forstå forskjellen på disse to skribentene eller forfatterne lages det individuelle ontologier. én kan for eksempel være skribentForDokument hvor den andre kan være forfatterAvBok. Når en agent leser de to klassene vil den forstå at en skribent og en forfatter (som regel kun ett ord i HTML, author) ikke er den samme.
FOAF
FOAF (Friend of a Friend) er et populært vokabular for semantisk merking av data om personer, organisasjoner og sosiale relasjoner. Med FOAF kan agenter se sammenhengen mellom personer, som f.eks. om de er kjent gjennom jobb, skole, organisasjoner eller privat. Man kan til og med spesifisere foreldre og barn. Siden hele sammenhengen av de forskjellige personene og alle deres relasjoner vil det være nærmest umulig for mennesker å se sammenhengen mellom alt. Dette er derimot noe en agent ville klart å sett sammenhengen i på kort tid.
Lignende begreper
Fordi den fokuserer på å knytte sammen data snarere enn dokumenter, kalles den semantiske veven også dataveven («Web of Data»). En tilsvarende utvikling er lenkede data («Linked Data», LD) og lenkede åpne data («Linked Open Data», LOD), som legger vekt på å gjøre åpne og andre datasett tilgjengelige på lenkede formater som kan benyttes av maskiner. Et selskap som Google bruker også semantiske teknologier i stort omfang under betegnelsen kunnskapsgrafer.
Daniel Isaachsen
Daniel Willoch Isaachsen d.e, (født november 1744 i Kristiansand, død 1813 i Kristiansand) var en norsk forretningsmann og skipseier. Ved sin død var Daniel Isaachsen en av Norges rikeste menn.
Lundamo Idrettslag
Tabellen 2010
5. divisjon Trøndelag avdeling 6
Norges flomhistorie
Vårflommer
Sen snøsmelting og issmelting med kraftig nedbør over flere uker:
Jilin (provins)
Historie
I 1932 ble området inkorporert i Mandsjukuo, en marionettstat etablert av Japan, med hovedstaden Hsinking (nå Changchun), som i dag er Jilins provinshovedstad.
Under kulturrevolusjonen ble deler av Indre Mongolia tilført Jilin, som dermed fikk direkte grense til Mongolia. Men detteble senere reversert.
Administrative enheter
Disse 9 enhetene er delt inn i 60 enheter på fylkesnivå (20 distrikter, 20 byfylker, 17 fylker og 3 autonome fylker). Disse er igjen inndelt i 1532 enheter på kommunenivå (456 storkommuner, 287 kommuner, 28 etniske kommuner og 240 subdistrikter).
Soca (kommune)
Historie
Soca ble grunnlagt 15. mars 2010.
Tordenskjold (andre betydninger)
Tordenskjold kan ha flere betydninger:
Suárez (kommune)
Historie
Suárez ble grunnlagt 15. mars 2010.
The Love Machine
Løytnant Ted Jackson (Presley) sang «The Love Machine» til militærkamerater, mens han snurret et lykkehjul med fotografier av kvinner i badetøy.
Stabæk Idrettsforening
Orienteringsavdelingen har utgitt flere o-kart. Tidligere hadde Stabæk IF boblehall på Ringstabekk og drev Gjønnesbakken, Jarbakken og Skallumbakken. Lysløypa på Skallum ble anlagt av Stabæk IF og der Ringstabekk skole i dag ligger, hadde klubben lenge sin egen ishockeybane.
Strømsbu sag
Bruket ble bygget som «Strømsbo Dampsag og Høvleri» av Oscar og Axel Nicolai Herlofson i 1883. Det ble i 1898 solgt til Smith og Thommesen, og materialene ble sendt med skip til Frankrike, England og Belgia. Bygningene brant rundt 1900, men ble bygget opp igjen. Driften ved Strømsbu sag opphørte i 1938, men det var trelastutsalg fra bygningene frem til 1970-tallet. Ble etter dette brukt blant annet som lager for en møbelforhandler, og som bilverksted.
Pudding
Kalde puddinger kan tykne på forskjellige måter. Enten ved at egg og melk blir posjert i vannbad, eller ved at gryn eller mel blir tilsatt.
Portrett (Terje Nilsen-album)
Portrett er et musikkalbum med Terje Nilsen og Voksne Herrers Orkester, utgitt i 2007. Platens betegnelse er Grammofon GRAM 0718.
Álvaro Obregón (administrativt distrikt)
Álvaro Obregón befinner seg i Mexicos føderale distrikt. I 2020 var det registrert 759 137 innbyggere i distriktet.
Avantgarde
Bakgrunn
Avantgardisme benyttes om flere kunstneriske og intellektuelle virksomheter som oppfattes radikal, eksperimentell og nyskapende. Begrepet er i utgangspunktet hentet fra militær terminologi, og henviser til spesialavdelinger som opererer i felten foran større fremrykkende hæravdelinger, gjerne bak fiendens forsvarslinjer. Innenfor modernistiske kunstretninger som utfordrer det etablerte og skaper nye muligheter for kunstens utvikling, men er samtidig utfordrende og ikke akseptert av samfunnet generelt. Straks en avantgardistisk retning blir akseptert, vil den generelt til sist opphøre å være avantgardistisk. Avantgardismen presser grensene for hva som er akseptert som normen eller status quo, hovedsakelig innenfor kulturen. Avantgarde er betraktet som selve essensen av modernisme, som forskjellig fra postmodernisme. Mange kunstnere har likestilt seg med den avantgardiske bevegelsen og fortsetter å gjøre så, og har en historie fra dadaisme via situasjonistene til postmodernistiske kunstnere som språkpoetene fra tiden rundt 1981 (navngitt etter det avantgardiske tidsskriftet L=A=N=G=U=A=G=E).
Avantgardistisk kunst
Den første kunstneriske avantgarde sies å være utstillingen De refusertes salong (Salon des refusés) i Paris i 1863. De refusertes salong ble organisert av en gruppe malere hvis arbeider hadde blitt refusert fra den opprinnelige Salongutstillingen, som var basert på strenge og konservative akademiske regler for hva som var god kunst. Kjente malere som Gustave Courbet, Paul Cézanne og Édouard Manet viste arbeider på De refusertes salong, malerier som senere har blitt vurdert som store mesterverker.
«La Motte-Picquet» (1924)
«Lamotte-Picquet» ble også utstyrt med en katapult på akterdekket og to fly. Disse var opprinnelig av typen Gordon-Leseurre GL-812, men ble senere erstattet av fly av typen Gordon-Leseurre GL-832. Ellers ble hun lite modernisert i motsetning til de andre to skipene i klassen
Presidentvalget i Finland i 2006
Presidentvalget i Finland 2006 ble avholdt i januar 2006. Tarja Halonen ble valgt som Finlands president for en periode på 6 år.
Kandidater
Kandidatnomineringene ble formelt bekreftet den 15. desember. Følgende kandidater stiller til valg:
Det store spranget (film)
Handling
Pressen er forfjamset etter den merkelige ansettelsen, men den unge, kvinnelige journalisten Amy (Jennifer J. Leigh) aner ugler i mosen. Hun infiltrerer firmaet ved å bli ansatt som Barnes' sekretær under dekknavn, slik at hun har førstehånds tilgang til kildene. Barnes vet intet om at det er hans egen sekretær som er ansvarlig for at tabloidavisene omtaler ham som en dust. Som følge av den negative publisiteten faller aksjekursene og alt synes å gå Mussbergers vei. Hans tilsynelatende idiotsikre plan begynner imidlertid å slå sprekker da Barnes lanserer en forretningside som viser seg å bli en suksess. Etterhvert begynner flere å se skjulte kvaliteter hos Barnes, og han oppnår en kortvarig suksess før han igjen blir et offer for intriger og sitt eget maktbegjær.
Om filmen
Filmen ble en publikumsmessig fiasko da den bare innbrakte $2,8 millioner i USA, og dermed havnet på en 161.-plass over de mest innbringende filmene i USA i 1994. Produksjonskostnadene var på ca $30 millioner. Det har blitt hevdet at markedføringen av filmen førte kostnadene opp til $40 millioner.
Alfred Larsens gate
Gaten er oppkalt etter lasteformann og bypatriot Alfred Ludvig Larsen (1870–1941), som var en forkjemper for å bevare bynavnet Trondhjem. Gaten gikk under navnet Stendahls gate i perioden 1953–1967, oppkalt etter lærer og kirkesanger Esten Olsen Stendahl (1813–1893).
Bad Boys II
Den er oppfølgeren til Bad Boys fra.
Visebølgen i Norge
Tidlig påvirkning fra USA
En gjenganger under gitarkurs i viseklubber skulle bli visa Tom Dooley som Lillebjørn Nilsen tok med i sin gitarbok i 1973. Sangen ble en internasjonal hit i 1958 med gruppa The Kingston Trio, men stammer fra andre halvdel av 1800-tallet. På nyåret 1959 toppet den i flere uker VG-lista. En rekke amerikanske artister som på 50-tallet hadde suksess i Norge framførte versjoner av gamle sanger. Blant disse var Harry Belafonte, Paul Robeson og Burl Ives, utøvere som hørte til etterkrigstidens «the American folk music revival». Andre sentrale aktører i denne fornyelsen av den nordamerikanske sangtradisjonen var Pete Seeger, Woody Guthrie, Odetta, Josh White, Lead Belly, Cisco Houston og Bess Lomax Hawes.
Den svenske visetradisjonen
I tillegg til Bellmann og Taube fikk Åkerström og Vreeswijk tidlig et stort norsk publikum.
Dolphins Viseklubb
Dolphins eksisterte til 1970. Som i USA besto miljøet av en blanding av soloartister, duoer og grupper av ulik størrelse. Christiania Fusel & Blaagress ble startet etter en Dolphins-kveld i februar 1968. Høsten 1968 ga de ut singelen Det kjem nok betre tider / Mamma vi’kke ha og i 1972 LP-en Som varmt hvetebrød i tørt gress. Andre grupper var Convivium, To + To og Gruppe 4. Det var likevel først og fremst som soloartister Dolphins-medlemmene skulle bli lagt merke til etter hvert som de platedebuterte: Lars Klevstrand (1968), Hege Tunaal (med Lars Klevstrand 1969), Ole Paus, Øystein Sunde (1970), Lillebjørn Nilsen og Finn Kalvik (1971). Fra miljøet skulle Jon Arne Corell og Jack Berntsen bli de som sterkest engasjerte seg i den mer eksplisitt politiske visesangen på 1970-tallet.
Klubber og festivaler
I oktober 1966 arrangerte Dolphins «visefestival» i Munchmuseet, en konsert med over 30 deltakere. I årene som kom ble flere liknende konserter arrangert, men de første egentlige visefestivalene i Norge ble arrangert i Haugesund og Mandal i 1970. Arrangør av Haugesund-festivalene var viseklubben Forum som ble startet i 1967 eller 1968. Den skandinaviske visefestivalen i Arendal var det vise- og lyrikklubben Dikt og Toner som sto bak.
Organisering
Organiseringa skjedde delvis som en konsekvens av de statlige kulturmeldingene i 1973 og 1974, som la stor vekt på kulturarbeid i distriktene og på tiltak for samfunnsgrupper som tidligere ikke var prioritert i kultursammenheng, og som også understreket verdien av kulturell egenaktivitet. Etter hvert ble Norsk Vise- og Lyrikkforum (navneskifte i 1976) medlem i Fellesrådet for sang- og musikkorganisasjoner i Norge (senere Norsk Musikkråd).
Allied Command Operations
Organisasjon
Tre store hovedkvarter er underlagt ACO:
Visebølgen i Norge
Visegrupper
Visegruppene i den nye visebølgen var for en stor del inspirert av den amerikanske og britiske tradisjonen. Som navnet sier, hentet Christiania Fusel og Blaagress elementer fra bluegrass, og som i skiffle-musikken brukte de vaskebrett som musikkinstrument. Den mest suksessrike av de Simon & Garfunkel-inspirerte duoene, Tobben & Ero, fant tekster hos norske lyrikere. Det samme gjorde for en stor del Convivium. Her var det mulig å spore påvirkning fra engelske grupper som Pentangle og Fairport Convention.
Magnus Brostrup Landstad
Bakgrunn og arbeid
I Halden var han formann i skolestyret, medlem i sunnhetskommisjonen og aktiv pådriver for bygging av arbeiderboliger. Landstad var prest i Sandar ved Sandefjord fra 1859 til 1877. Landstads plass med et monument over Landstad og Landstads gate hedrer ham her.
Landstad og Aasen
I 1845 oppholdt Ivar Aasen seg nesten fire måneder i «den udmærket smukke Sillejordsdal», som han kalte Seljord. Både da og siden hadde han mye kontakt med den ni år eldre Landstad om utviklingen av et norsk skriftspråk, uavhengig av dansk. «Bonden har den Ære at være Sprogets Redningsmand,» mente Aasen. Landstad sa at «I vort Skriftsprog vandre vi som i et fremmed Land», og hadde som utgangspunkt «lidt mindre tydsk-dansk, og en Smule mer Norsk» som gradvis skulle bli rent norsk. Aasen hjalp ham med å revidere språket i hans salmebok-utkast, som skulle bedømmes av en offentlig oppnevnt komité i hovedstaden. Imidlertid syntes både komitéen og de lokale bøndene at blandingsspråket som ble resultatet, var smakløst og nærmest drev gjøn med salmeteksten.
Sjakalen (1997)
Popularitet og økonomi
Produksjonskostnadene var på rundt 60 millioner dollar.
Assück
Assück var et amerikansk grindcore-band fra St. Petersburg i Florida. De var aktive fra 1987 til 1998.
Luzernfestivalen
Luzernfestivalen er en årlig musikkfestival som arrangeres i Luzern, Sveits. Festivalen ble arrangert første gang i 1938 i Tribschen. Etter den tid har festivalen blitt arrangert flere andre steder, men siden 2004 har festivalen blitt arrangert i KKL Luzern.
Romerike historielag
Lokallagene tilsluttet Romerike historielag
Setskog historielag
Christel Wegner
Politisk posisjon og innflytelse
TV-programmet Pandora avviste kontant Wegners forklaringer og sa at hun flere ganger under intervjuet uttalte at «Stasi var legitimt for DDR».
Sjibbolet (tidsskrift)
Bladet har frivillig kontingent. Det kommer fire ganger i året og har 24 sider. Ansvarlig redaktør for bladet er reisesekretær Jon Erling Henriksen.
Bernt David Assarson
Liv og virke
Ved hjemkomsten til Sverige ble han kapellan ved den katolske domkirke St. Erik på Södermalm i Stockholm, og ble samtidig biskopens sekretær. Det vervet beholdt han også etter at biskop Albert Bitter gikk av og biskop Johannes Müller overtok.
Martin Johnsrud Sundby
2016/2017
Under Ski-VM 2017 i Lahtis kom Sundby på andreplass på 30 km duatlon etter Sergej Ustjugov. På 15 km klassisk med intervallstart ble det også sølv, denne gang etter Iivo Niskanen. På femmila gjorde han også et helhjertet forsøk på å riste av seg forfølgerne før spurten, men nok en gang viste det seg å være for vanskelig, og selv om han ledet ut av Lahti-svingen på siste runden endte han på en femteplass. Dermed fikk han heller ikke noen individuell gullmedalje i et internasjonalt mesterskap, men han tok gull med på stafetten sammen med Didrik Tønseth, Niklas Dyrhaug og Finn-Hågen Krogh.
Foo Fighters
Foo Fighters har vunnet elleve Grammy-priser, deriblant prisen «Beste Rock Album» fire ganger for There Is Nothing Left to Lose, One by One, Echoes, Silence, Patience and Grace og Wasting Light og prisen «Best Hard Rock Performance» tre ganger for «All My Life», «The Pretender» og «White Limo». Deres syvende studioalbum, Wasting Light, ble utgitt den 8. april 2011.
Gjøk
Beskrivelse
Gjøken blir cirka 32–34 cm lang. Hannen veier cirka 114–133 g og hunnen cirka 106–112 g. Vingespennet utgjør cirka 54–60 cm, og vingene er lange, smale og spisse. Stjerten er lang, slank og med en tydelig avrunding i enden. Oversiden er jevnt grå, med en mørk avslutning på halen. Undersiden er lys grå, med tydelige mørke tverrstriper. Hunnen er litt mindre enn hannen og er mer brungul på undersiden. Hunnen kan også opptre i en sjelden brunrød variant. Ungfuglene har en mer brunlig overside. Gjøken har et kort og spinkelt nebb. Den ytre tåen kan vendes både forover og bakover.
Ernæring
Gjøken lever først og fremst av insekter (biller, øyenstikkere, gresshopper mv.) og larver (særlig sommerfugllarver og andre hårete larver).
Foo Fighters
Priser
Foo Fighters har vunnet 11 Grammy-priser:
Astrid, mi Astrid
«Astrid mi Astrid» er en vekselsang som har blitt en folkevise. Den norske teksten er skrevet av Hans Hanson og publisert i 1816 under tittelen «Sveinung aa Astri». Hanson påpekte selv at det ikke var et originalverk, men en travesti (omdiktning) etter en ode av Horats: Donec gratus eram tibi (Oder III, 9). Den latinske originalen går også under tittelen Reconciliatio (Gjenforeningen). I originalen heter Astrid Lydia, mens Sveinung er Horats selv.
Linje 6 (Mexico bys metro)
Linje 6 (Línea 6) er en undergrunnslinje ved Mexico bys metro. Den har fargen rød på rutekart og krysser den nordlige delen av byen fra vest til øst. Linjen betjener elleve stasjoner mellom El Rosario og Martín Carrera over 11,43km med spor.
Grunnkretser i Hvaler kommune
Grunnkretser i Hvaler kommune er delområder og grunnkretser som seksjonerer Hvaler kommune, Østfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
De forente arabiske emiraters riksvåpen
De forente arabiske emiraters riksvåpen ble antatt i sin nåværende form 22. mars 2008. Motivet er en gull falk, Kuraish-ættens emblem. På falkens bryst er det en plate i nasjonalflaggets farger omgitt av syv stjerner, en stjerne for hver av de syv emiratene i føderasjonen. Falken holder i klørne et rødt banner med landets navn i gull: الإمارات العربية المتحدة‎ / al-Imārāt al-ʿArabiyya al-Muttaḥida.
Brødrekrigen (1155–1162)
Brødrekrigen 1155–1162 var også kjent som brødrestriden mellom de tre samkongebrødrene Inge Haraldsson, Sigurd Haraldsson og Øystein Haraldsson i norsk historie, mer bestemt borgerkrigstiden (1130–1240) Denne innbyrdeskrigen gjorde slutt på det siste samkongedømmet ettersom grupperingen omkring kong Inge støttet av kirkeledelsen, ønsket å etablere et enekongedømme. Kongedømmet skulle styrkes som institusjon omkring en ektefødt arving som eneste legitim kandidat.
Det siste samkongedømmet
Kirken mislikte den eldre skikken med samkonger ettersom man så kongedømmet som et embete, og som skulle reorganiseres inn i en institusjon som skulle fungere som et enekongedømme. Bare Inge Krokrygg som var født i ekteskap, var den eneste kandidaten for rollen som enekonge, og etter hvert valgt flere av de mektigste stormennene i landet å gi deres støtte til kong Inge. Etter et kirkelig embetssyn var det vesentlige fordeler med enekongedømmet basert på arv gjennom ekteskap, kongens fred kunne bevares om uektefødte tronkrevere ikke lenge kunne gjøre krav på kongemakten når disse dukke opp fra det ukjente som med Harald Gille, Sigurd Slembe og Øystein Haraldsson. Kirken var ikke alene om å motarbeide samkongedømmet, Sigurd Jorsalfare og hans sønn Magnus prøvde å etablere enekongedømmet mens Harald Gille gjort det samme da han avviste Sigurd Slembe som samkonge.
99 (tall)
99 er atomnummeret til einsteinium.
Jiangsu
Middelalderen
I 581 ble Kina gjenforent, og under Tang-dynastiet (618 til 907) fikk landet nok en gullalder. Igjen må det sies at Jiangsu ikke skilte seg ut som særlig betydningsfullt. Det var først under Song-dynastiet, som så fremveksten av en større og mer velstående merkantil sosial klasse og man fikk en gryende markedsøkonomi i Kina, at det sørlige Jiangsu fremstod som et viktig handelsområde. Fra da av ble det sørlige Jiangsu, og særlig de større byer Suzhou og Yangzhou, selve sinnbildet på den overflod og luksus som Kina på sitt rikeste representerte. Dette har langt på vei holdt seg, selv om det nå er Shanghai som gjerne assosieres med det velstående Kina. Shanghai var del av det sørlige Jiangsu inntil byen mot slutten av 1900-tallet ble utskilt som egen enhet.
Jiangsu etter 1911
Men i 1937 utbrøt den annen sino-japanske krig, og den rammet det sørlige Jiangsu hardt. Ødeleggelsene var store da japanerne erobret Shanghai, og enda verre ble det da de den 13. desember 1937 ionntok Nanjing. I tre måneder pågikk det som skulle bli en av japanernes mest omfattende krigsovergrep, nemlig Nanjingmassakren.
Nanjing ble etterpå regjeringssete Wang Jingwei og hans kollaborerende pro-japanske regjering som styrte i det japanskokkuperte Øst-Kina frem til krigsslutt i 1945.
Liste over ordførere i Farsund
Liste over Farsunds ordførere er en liste over personer som har vært ordførere i Farsund kommune.
Antipodoeciidae
Antipodoeciidae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i. Det er bare kjent én art.
Waxed
Waxed er debutalbumet til det norske rockebandet BigBang. Det ble først utgitt i 1995 og så gjenutgitt i 2002 av Warner Music.
48 viser
48 viser er et samlealbum med Alf Cranner, utgitt i september 1992. Albumet ble utgitt på nytt i januar 2002.
87 (tall)
87 er et oddetall.
87 er atomnummeret til francium.
ITunes Originals – PJ Harvey
Sporliste
Alle sangene er skrevet av PJ Harvey.
Badminton under Asialekene 1998
Badminton under Asialekene 1998. Badminton var en av flere sporter under de trettende Asialekene som ble arrangert i Bangkok i Thailand i perioden 2. til 16. oktober 1998. Det var tiende gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med tre gullmedaljer foran Indonesia med to.
José de la Serna e Hinojosa
La Serna tok kommandoen over rojalisthæren i Peru for å slå ned opprør mot Spania, men ble beseiret og tatt til fange av Antonio José de Sucre i slaget ved Ayacucho. Senere ble han frigitt og dro tilbake til Spania.
Skjult trussel
Om filmen
Den amerikanske filmkritikeren Leonard Maltin gav den 1,5 av 4 stjerner.
Bad Boys (soundtrack)
Bad Boys er lydsporet til action-komedien Bad Boys fra. Albumet ble utgitt 25. mars 1995 gjennom Sony Music Entertainments underselskap, Work Records. Albumet nådde 26.-plass på Billboard 200.
Birgitta av Vadstena
Religiøse visjoner og politiske fremstøt
I 1999 ble hellige Birgitta sammen med Katarina av Siena og Edith Stein opphøyd til skytshelgen for Europa.
Isaias Afewerki
Isaias Afewerki (født 2. februar 1946 i Asmara, Eritrea ) er Eritreas president. Han var frigjøringsleder i Eritrea under krigen med Etiopia. Da krigen sluttet i 1991 ledet han en overgangsregjering.
Etter selvstendighet
Etter at den eritreiske uavhengigheten ble oppnådd, de facto i 1991 og de ​​jure etter en folkeavstemning i 1993, ble Afewerki landets første statsoverhode. I de første årene av sin administrasjon i denne nye delstatsregjeringen, ble institusjonene i regjeringen satt på plass. Dette inkluderte en omfattende omlegging av strukturer, og omhandlet blant annet et folkevalgt, lokalt rettssystem samt utvidelsen av utdanningssystemet til så mange regioner som mulig.
Blodplate
Adhesjon
Primær adhesjon av inaktive blodplater til et skadet blodkar er det første trinnet i en primær hemostase (stopping av blødning). Når allerede aktiverte blodplater fester seg til subendoteliale strukturer kalles det sekundær adhesjon. Primær adhesjon fører til formforandring, spredning og aktivering av tilstøtende blodplater med påfølgende sekresjon av vesikkelinnhold og dannelse av aggregater.
Linje 7 (Mexico bys metro)
Linje 7 (Línea 7) er en undergrunnslinje ved Mexico bys metro. Den har fargen oransj på rutekart og krysser den vestlige delen av byen fra nord til sør. Linjen betjener 14 stasjoner mellom El Rosario og Barranca del Muerto over 17km med spor.
Lang Son
Lang Son (vietnamesisk: Lạng Sơn) er en by i det nordlige Vietnam, nær grensen til Kina, og er hovedstad i Lang son. Hele kommunen har rundt 77 000 innbyggere (2004), og rundt 60 000 av dem bor i selve byen.
University of Florida
UF er USAs nest største campus for høyere utdanning. Budsjettet er om lag 23 mrd kroner årlig. På grunn av høy kvalitet på flere av fagtilbudene (særlig ved det såkalte Honours program) regnes universitetet tidvis til gruppen Public Ivy – de 10-30 beste offentlige universitetene i USA. Både studentene og forskerne kan vise gode resultater. Et resultat av forskningen ved UF er sportsdrikken Gatorade.
Skoler og studentforhold
University of Florida har 50 882 studenter og 2 311 vitenskapelig ansatte i 2006, og i høstsemesteret samme år var skolepengene på årsbasis US$ 3 206 for studenter folkeregistrert i delstaten Florida. Studentene representerer mer enn 100 land.
Konrad av Montferrat
Forsvaret av Tyr
Da Saladins hær kom fram oppdaget de at byen var godt forsvart og trassig. Som krønikeskribenten Ibn al-Athir skrev om mannen som araberne kom til å respektere og frykte som «al-Markis»: «Han var en djevel inkarnert i hans dyktighet til å styre og forsvare en by, og en mann av særlig mot». Tyr sto imot beleiringen og da Saladin fant ut at de ønsket seg en erobring med større fortjeneste og mindre omkostninger dro de videre sørover til Cæsarea, Arsuf og Jaffa. I mellomtiden sendte Konrad erkebiskop Joscius av Tyr til Vest-Europa på et skip for å be om hjelp. Arabiske skribenter har hevdet at han også fraktet med seg propagandabilder som viste muslimer skjende krusifikser og andre hellige kristne symboler.
Den 30. desember angrep Konrads soldater ved daggry et tokt mot trøtte egyptiske sjøfolk, og erobret mange av deres galeier. De gjenværende skipene forsøkte å unnslippe til Beirut, men skipene fra Tyr tok opp jakten og egypterne ble tvunget til sette skipene på grunn og flykte. Saladin angrep deretter bymurene i det håp om at forsvarerne var distrahert av sjøslaget, men Konrad ledet mennene i et motangrep og slo det tilbake. Hugo av Tiberias skal ha utmerket seg i slaget. Saladin ble tvunget til igjen å trekke seg tilbake, brente beleiringsmaskinene og skipene sine for at de ikke skulle havne hos fienden.
Steile og hjul
Henrettelsen
I noen tilfeller fikk offeret knust sine ledd og knokler med støt fra et tungt vognhjul som ble sluppet ned på offeret.
Alfred Trønsdals veg
Veien er oppkalt etter politikeren Alfred Trønsdal (1896–1953), som blant annet fungerte som varaordfører for Trondheim i perioden 1947–1950. Han representerte Arbeiderpartiet og var også den første formannen i Trondheim og Omegn Boligbyggelag fra 1945.